
Årsmelding 2016
1. Styret i arbeidsåret har bestått av
· leder			Turid Paulsrud Solberg
· nestleder		Peder Bogsti
· sekretær		Jon Holmestad 
· kasserer		Hilde B. Horten 
· styremedlem		Anders Hjelle, leder økonomigruppa 
· styremedlem 		Bjørn Robstad, oppmann ski  
· styremedlem		Geir Myhren, oppmann hopp. 

2. Året har vært et rolig år rent arbeidsmessig i styret, men et aktivt år sett ut i fra aktivitet. Det har vært avholdt to fysiske styremøter i løpet av året, men mange saker har vært behandlet digitalt, og med styremedlemmer som vet hva de driver med og gjør jobben sin, så er heller ikke behovet for fysiske styremøter så stort. 

3. Som vanlig startet året med Moelvenrennet 3. januar, egentlig planlagt arrangert på Sjusjøen Langrennsarena, men som på grunn av snømangel ble arrangert i Sjusjøen Skisenter Natrudstilen. Pga. snømangel over hele Østlandsområdet fikk vi riktig god deltakelse i rennet, og selv om kostnaden ved å arrangere i Natrudstilen er høyere enn på stadion oppe på Sjusjøen, så fikk vi likevel et greit overskudd, delvis fordi vi delte leiekostnaden for anlegget med Mjøsski som arrangerte skirenn dagen før. 
Lite snø førte også til at det ikke var helt enkelt å engang få arrangert lysløyperenn i Næroset, men heldigvis fikk vi avviklet mange nok renn til at vi kunne kalle det en lysløypesesong. God deltakelse i rennene og premieutdeling med god stemning på Nærvang. 
4. Som medeier i Sjusjøen Langrennsarena stilte Moelven IL ski med dugnadshjelp til flere arrangementer på stadion i løpet av året, bl.a. på Bendit Langrennsfestival og Sjusjøen Fri 9. april, på Sjusjøløpet 4. august, på Sjusjøenrennet 11. desember og fire lysløyperenn i 

[bookmark: _GoBack]desember. I tillegg deltok vi på arrangørsida på KM terrengløp på anlegget til Mjøsen Golfklubb 1. mai, og på Lundehøgda Opp 3. september. 

5. Samarbeidet med Lions har vært videreført også i 2016, med dugnadshjelp både på Loppemarkedet i juni og kalenderaksjonen i november. 

6. Det er også svært gledelig at det endelig har kommet til en løsning på vei-spørsmålet til nytt skianlegg ved Kinn-tjernet, takk til leder i hovedlaget for hjelp med å få til en god avtale her, etter at saken lenge så uløselig ut. Parallelt med det vanskelige arbeidet med vei-spørsmålet, har det vært lagt ned en solid dose arbeid med prosjektering av det nye anlegget, også i 2016, i samarbeid med Næroset IL. 

7. Sportslig har det gode samarbeidet med Næroset fortsatt også i 2016, og det vises til rapport fra oppmann langrenn. Skigruppa har fortsatt tradisjonen med terrengløp, se egen rapport. 

Moelv, 26.2.2017
Turid Paulsrud Solberg 	Peder Bogsti		Jon Holmestad 	Hilde B. Horten

_______________		_______________	_______________	_______________

Anders Hjelle		Bjørn Robstad		Geir Myhren
_______________	_______________	_______________

